CELEX: 62020TN0179
Language: el
Date: 2020-03-18 00:00:00
Title: Υπόθεση T-179/20: Προσφυγή-αγωγή της 18ης Μαρτίου 2020 — JP κατά Επιτροπής

22.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/29
            
         
      Προσφυγή-αγωγή της 18ης Μαρτίου 2020 — JP κατά Επιτροπής
      (Υπόθεση T-179/20)
      (2020/C 209/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: JP (εκπρόσωποι: S. Rodrigues και A. Champetier, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 17ης Ιουλίου 2019 περί μη συμπερίληψης του προσφεύγοντος-ενάγοντος στον πίνακα επιτυχόντων που αφορά τους επιτυχόντες του διαγωνισμού EPSO/AD/363/18 — Διοικητικοί υπάλληλοι (AD7), καθώς και την απόφαση της 10ης Δεκεμβρίου 2019 περί απόρριψης της αίτησης του προσφεύγοντος-ενάγοντος για επανεξέταση·
               
            
                  —
               
               
                  να υποχρεώσει την καθής-εναγομένη να αποκαταστήσει τη ζημία που προκλήθηκε· και
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τρεις ισχυρισμούς.
      
                  1.
               
               
                  Με τον πρώτο ισχυρισμό προβάλλεται παραβίαση της αρχής ότι τα μέλη της εξεταστικής επιτροπής πρέπει να έχουν τις αναγκαίες δεξιότητες προκειμένου να διεξαγάγουν αντικειμενική εκτίμηση των επιδόσεων και των επαγγελματικών ικανοτήτων του προσφεύγοντος-ενάγοντος κατά τη διάρκεια της σχετικής με τον οικείο τομέα συνεντεύξεως, παραβίαση της αρχής της ίσης μεταχειρίσεως και παραβίαση της αρχής της προστασίας της δικαιολογημένης εμπιστοσύνης.
               
            
                  2.
               
               
                  Με τον δεύτερο ισχυρισμό προβάλλεται παραβίαση της αρχής ότι η σύνθεση της εξεταστικής επιτροπής πρέπει να είναι αρκούντως σταθερή.
               
            
                  3.
               
               
                  Με τον τρίτο ισχυρισμό προβάλλεται πρόδηλη πλάνη εκτιμήσεως.